NARIADENIE KOMISIE (ES) č. 781/2007
z 3. júla 2007,
ktorým sa upravuje nariadenie (EHS) č. 2237/77 o formulári výkazu poľnohospodárskeho podniku, ktorý sa má používať na účely stanovenia príjmu poľnohospodárskych podnikov, z dôvodu pristúpenia Bulharska a Rumunska
KOMISIA EURÓPSKYCH SPOLOČENSTIEV,
so zreteľom na Zmluvu o pristúpení Bulharska a Rumunska,
so zreteľom na Akt o pristúpení Bulharska a Rumunska, a najmä na jeho článok 56,
keďže:
(1)
Nariadenie Komisie (EHS) č. 2237/77 (1) ustanovuje obsah formulára výkazu poľnohospodárskeho podniku, ktorý sa má používať.
(2)
Výkaz poľnohospodárskeho podniku sa musí upraviť, pokiaľ ide o informácie o systéme DPH, v dôsledku pristúpenia Bulharska a Rumunska,
PRIJALA TOTO NARIADENIE:
Článok 1
V prílohe II k nariadeniu (EHS) č. 2237/77 sa bod 107 nahrádza znením v prílohe k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Uplatňuje sa s účinnosťou od účtovného roka 2007, ktorý sa začína počas obdobia od 1. januára do 1. júla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 3. júla 2007